钦定古今图书集成/历象汇编/乾象典/第078卷
## 钦定古今图书集成/历象汇编/乾象典/第078卷

| 钦定古今图书集成 历象汇编 第七十八卷 |

| |

钦定古今图书集成历象汇编乾象典

第七十八卷目录

雷电部纪事

乾象典第七十八卷

《竹书纪年》：“黄帝轩辕氏母曰附实，见大电绕北斗枢
星，光照郊野，感而孕，二十五月而生帝于寿丘，弱而
能言。”

《春秋合诚图》：尧母庆都，盖大帝之女，生于斗维之野，
常三河东南，天大雷电，有血流阔天石之中，生庆都。
《书经虞书舜典》：“纳于大麓，烈风雷雨弗迷。”

《周书·金縢》：武王既丧，管叔及其群弟乃流言于国曰：
“公将不利于孺子。”周公乃告二公曰：“我之弗辟，我无
以告我先王。”周公居东二年，则罪人斯得。于后公乃
为诗以贻王，名之曰《鸱鸮》。王亦未敢诮公。秋大熟朱
获，天大雷电以风，禾尽偃，大木斯拔，邦人大恐。王与
大夫尽弁，以启《金縢》之书，乃得周公所自以为功，代
武王之说。二公及王乃问诸史与百执事，对曰：“信噫
公命，我勿敢言。”王执《书》以泣曰：“其勿穆卜！昔公勤劳
王家，惟予冲人弗及知。今天动威，以彰周公之德。惟
朕小子其新迎我国家，礼亦宜之。”王出郊，天乃雨反
风，禾则尽起。二公命邦人：凡大木所偃，尽起而筑之，
岁则大熟。

《尚书中候》：“秦穆公出狩，至于咸阳，日稷。庚午，天震大
雷，有火下化为白雀，衔箓丹书，集于公车。公俯取其
书，言穆公之霸也。”讫胡亥《秦世家》事。

《二仪实录》：“禹会涂山之夕，大风雷震，有甲步卒千馀
人，其不披甲者以红绡帕抹其额。自此遂为军仪之
服。”

《淮南子览冥训》：“庶女告天，雷电下击景公台陨，支体
伤折，海水大出。”〈注〉齐寡妇，无子不嫁，事姑敬谨。姑有
女，利母财，杀母以诬妇。妇不能明，冤结叫天，雷电下
击，景公之台陨坏，毁公支体，海水为之溢出。

《前汉书。高祖本纪》：“高祖母媪，尝息大泽之陂，梦与神
遇。是时雷电晦冥，太公往视，则见蚊龙于其上。已而
有身，遂产高祖。”

《西京杂记》：“惠帝七年夏，雷震南山大木数千株，皆火
燃至末。其下数十亩地，草皆燋黄。其后百许日，家人
就其间得龙骨一具，蛟骨二具。”

《韩诗外传》：“海上有勇士曰菑丘䜣，以勇闻于天下，过
神渊，饮马，马沈。䜣去朝服，拔剑而入，三日三夜，杀三
蛟一龙而出，雷公随而击之，眇共左目。”

《列女传》：汉河南李叔卿为郡功曹，应孝廉，同辈疾之，
宣言曰：“叔卿妻寡，妹以故不得应孝廉之目。”叔卿遂
闭门不出，妹悲愤，乃诣府门自经，叔卿亦自杀，以明
无私。既而家人葬之，后霹雳遂击杀所疾者，以置叔
卿之墓，所震之家收葬其尸，葬毕，又发其家。

《荆川记》：“湖阳县，春秋蓼国樊重之邑也。重母畏雷，为
石室避之，悉以文石为阶砌。今犹存。”

《后汉书。光武本纪》：“王寻、王邑围昆阳，光武与敢死者
三千人冲其中坚，莽兵大溃。会大雷风，屋瓦皆飞，雨
下如注，滍川盛溢，虎豹皆股战，士卒争赴，溺死者以
万数，水为不流。”

《蔡顺传》：顺太守韩祟召为东阁祭酒。母平生畏雷，自
亡后，每有雷震，顺辄圜冢泣曰：“顺在此。”祟闻之，每雷
辄为差车马到墓所，太守鲍众举孝廉，顺不能远离
坟墓，遂不就。

《华阳国志》：献帝舅车骑将军董承受命衣带中，密诏
当杀公。承先与先主及长水校尉种辑、将军吴子兰、
王子服等同谋，以将行。未发，曹公从容谓先主曰：“天
下英雄，惟使君与操，本初之徒不足数也。”先主方食，
失匕箸，会天震雷，先主曰：“圣人言‘迅雷风烈必变’，良
有以也。一震之威，乃至于此也。”

《世说新语》：“夏侯太初尝倚柱作书，时大雨，霹雳破所
倚柱，衣服焦然，神色无变，书亦如故，宾客左右皆跌
荡不得住。”

曹嘉之《晋纪》：“诸葛诞以豪迈称，常倚柱书，雷震其柱，
诞书自若。”

《晋书王褒传》：褒母性畏雷，母没，每雷辄到墓，曰：“褒在
此。”

《郭璞传》：“王导引璞参己军事，尝令作卦，璞言：公有震
厄，可命驾西出数十里，得一柏树，截断如身长，置常
寝处，灾当可消矣。”导从其言，数日果震柏树，粉碎。
《夏统传》：统叱咤讙呼，雷电昼冥。
《刘曜载记》：曜年八岁，从元海猎于西山，遇雨止树下雷震树旁，人莫不颠仆，曜神色自若，元海异之曰：“此
吾家千里驹也。”

《搜神记》：“晋扶风杨道和，夏于田中值雨，至桑树下，霹
雳下击之，道和以锄格折其股，遂落地不得去。唇如
丹，目如镜，毛角长三寸馀，状似六畜，头似猕猴。”
《孝子传》：“竺弥字道纶。父生时畏雷，每至天阴，辄至墓
伏坟悲哭，有白兔在其左右。”

《异苑》：“晋滕放，太元初夏，枕文石枕卧，忽暴雨，雷震其
枕，枕四解，旁人莫不怖惧，而放独自若云，微觉有声，
不足为惊。”

《佛佛》凶虐暴恶，常自言国名佛佛，则是佛中之佛。寻
被震死，既葬而复就冢中，霹雳其柩，引身出外。题背
四字，表其凶逆而然也。国少时为涉去所袭。元嘉十
九年，京口霹雳杀人，亦自题背。

《幼童传》：“颍川庚天祐三岁儿在北窗下戏，霹雳击檐
前枣树，此儿晏然。”

《北史。窦泰传》：泰母梦风雷暴起，若有雨状，出庭观之，
见电光夺目，驶雨霑洒，寤而惊汗，遂有娠。碁而不产，
大惧。有巫曰：“度河湔裙，产子必易。”便向水所，忽见一
人曰：“当生贵子，可徙而南。”泰母从之，俄而生泰。
《北史。薛孤延传》：延少骁果，神武尝阅马于北牧，道逢
暴雨，大雷震地，烧浮图。神武令延观之，延案稍直前，
大呼绕浮图走，火遂灭。延还，须及马鬃尾皆焦。神武
叹其勇决，曰：“延乃能与霹雳𩰚。”
《法苑珠林》：唐封元则，渤海长河人。显庆中为光禄寺
太官，掌膳。时于阗王来朝，食料馀羊凡数十百口，王
并托元则送僧寺长生，元则乃窃令屠家烹货收直。
龙朔元年夏六月，洛阳大雨，雷震杀元则于宣仁门
外街中，折“其项，血流洒地。观者盈衢，莫不惊愕。”
《录异记》：“唐开元中，漳泉二州分疆界不均，互讼于台
省，制使不能断。迨数年，辞理纷乱，终莫之决。于是州
官焚香告于天地山川，以祈神应。俄而雷雨大至，霹
雳一声，崖壁中裂，所竞之地拓为一迳，高千尺，深仅
五里，因为官道。壁中有古篆六行二十四字，皆广数”
尺，虽约此为界，人莫能识。贞元初，流人李协辩之曰：
“漳、泉两州，分地太平。永安、龙溪，山高气清，千年不惑，
万古作程。”所云永安、龙溪者，两郡界首乡名也。
《广异记》：唐开元末，雷州有雷公与鲸𩰚，鲸身出水上，
雷公数十在空中上下，或纵火，或诟击，七日方罢。海
边居人往看，不知二者何胜，但见海水正赤。

《酉阳杂俎》：元宗尝冬月召山人包超，令致雷声，超对
曰：“来日及午有雷。”遂令高力士监之。一夕，醮式作法，
及明，天无纤翳，力士惧之，超曰：“将军视南山，当有黑
气如盘矣。”力士望之，如其言。有顷风起，黑气弥漫，疾
雷数声。

唐蔡希闵，家在东都，暑夜，兄弟数十人会于厅。忽大
雨，雷电晦暝，堕一物于庭，作飒飒声。命火视之，乃妇
人也。衣黄䌷裙布衫，言语不通，遂目为天女。使五六
年能汉语。问其乡国，不之知，但云：“本乡食粳米，无碗
器，用柳箱贮饭而食之。”竟不知是何国人。初在本国，
夜出，为雷取上，俄堕希闵庭中。

唐欧阳忽雷者，本名绍，桂阳人，劲健勇于战𩰚。尝为
郡将，有名，任雷州长史，馆于州城西偏。前“临大池，尝
出云气，居者多死。绍至，处之不疑，令人以度测水深
浅，别穿巨壑，深广类是。既成，引决水，于是云兴”，天地
晦冥，雷电大至，火光属地。绍率其徒二十馀人，持弓
矢排锵，与雷师战，衣并焦卷，形体伤腐，亦不之止。自
辰至酉，雷电飞散，池亦涸竭。中获一蛇，状如蚕，长四
五尺，无头目，砍刺不伤，蠕蠕然。具大镬，油煎亦不死。
烊铁汁方焦灼，仍杵为粉而服之，至尽。南人因呼绍
为“忽雷。”

《酉阳杂俎》：“贞元年中，宣州忽大雷雨，一物堕地，猪首，
手足各两指，执一赤蛇啮之，俄顷云暗而失。时皆图
而传之。”

贞元初，郑州百姓王干，有胆勇。夏中作田，忽暴雨雷，
因入蚕室中避雨。有顷，雷电入室中黑气陡暗。干遂
掩户，把锄乱击，声渐小，云气亦敛。干大呼击之，不巳，
气复如半床。巳至，如盘砉然坠地，变成“熨斗折刀”、“小
折脚铛”焉。

《原化记》：唐贞元中，华亭县界村堰典妻与人私，又于
邻家盗一手巾，邻知觉，至典家寻觅，典与妻共讳诟
骂，此人冤愤，乃报曰：“汝妻与他人私，又盗物，仍共讳
骂，神道岂容汝乎？”典曰：“我妻的不奸，私盗物，如汝所
说，遣我一家为天霹。”既各散已。至夜大风雨，雷震怒，
击破典屋，典及妻男女五六人并死。至明雨犹未歇，
邻人但见此家屋倒，火烧不已。众共火中搜出，觅得
典及妻，皆烧如燃烛状，为礼拜求乞不更烧之，火方
自息。典胁上题字云：“痴人保妻真，将家口质妻胁。”上
书行奸，仍盗告县。检视远近咸知。吴越间震死者非
少。有牛及鳝鱼树木等为雷击死者，皆闻于县辩识。
或曰：“人则有过，天杀可也。牛及树木鱼等，岂有罪恶而杀之耶？又有弑君弑父，杀害非理者，天何不诛？请
为略说。”《洞庭子》曰：“昔夏帝武乙射天而震死，晋臣王
导寝柏而移灾，斯则列于史籍矣。至于牛鱼，以穿踏
田地，水伤害禾苗也。”或曰：“水所损亦微，何罚之大？”对
曰：“五谷者，万人命也，国之宝重，天故诛之，以诫于人。
树木之类，龙藏于中”，神既取龙，遂损树木耳。天道悬
远，垂教及人，委曲有情，不可一概。余曾见漳泉故事，
漳、泉接境，县南龙溪，界域不分，古来争竞不决。忽一
年大雷雨霹一山石壁，裂壁口刻字。漳泉两州，分地
太平，万里不惑，千秋作程。南安龙溪，山高气清，其文
今犹可识。天之教令，其可惑哉！且《论语》云：“迅雷风烈
必变。”又《礼记》曰：“若有疾风迅雷甚雨则必变。虽夜必
兴，衣服冠而坐。”又曰：“洊雷震，君子以恐惧修省。”夫圣
人奉天教，岂妄说哉？今所以为之言者，序述耳。因为
不尔，岂足悲哉！夫然弑君弑父，杀害无辜，人间法自
有刑戮，岂可以区区之意，而责恢恢之网者欤？
《宣室志》：唐元和中，李师道据青齐，蓄兵勇锐，地广千
里，储积数百万，不贡不觐。宪宗命将讨之，王师不利，
而师道益骄。乃建新宫，拟天子正衙，卜日而居。是夕，
云物遽晦，风雷如撼，遂为震击倾圮，俄复继以天火，
了无遗者。青、齐人相顾语曰：“为人臣而逆其君者，祸
固宜矣。今谪见于天，安可逃其戾乎？”旬馀，师道果诛
死。

韩愈《嵩山题名》“并少室而东，抵众寺，上太室中峰，宿
封禅坛下石室。自龙泉寺钓龙潭水遇雷。”

《酉阳杂俎》：李鄘在北都介休县，百姓送解牒，夜止晋
祠宇下，夜半有人扣门云：“介休王暂借霹雳车，某日
至介休收麦。”良久，有人应曰：“大王传语，霹雳车正忙，
不及借。”其人再三借之，遂见五六人秉烛，自庙后出，
介休使者亦自门骑而入，数人共持一物如幢扛，上
环缀旗幡，授与骑者曰：“可点领。”骑者即数其幡，凡十
“八叶，每叶有光如电起。百姓遍告邻村，令速收麦，将
有大风雨。”村人悉不信，乃自收刈。至其日，百姓率亲
情据高阜候天色，及午，介山上有黑云气，如窑烟，斯
须蔽天，注雨如绠，风吼雷震，凡损麦千馀顷。数村以
百姓为妖，讼之工部员外郎张周封亲睹其《推案
传奇》。“唐元和中有陈鸾凤者，海康人也。”负义气，不畏
鬼神，乡党咸呼为“后来周处。”海康昔有雷公庙，邑人
虔洁祭祀，祷祝既淫，妖妄亦作。邑人每岁闻新雷日
记某甲子一旬，复值斯日，百工不敢动作，犯者不信
宿必震死，其应如响。时海康大旱，邑人祷而无应。鸾
凤大怒曰：“我之乡，乃雷乡也，为神不福，况受人奠酹
如斯，稼穑既焦，陂池已涸，牲牢飨尽，焉用庙为。”遂秉
炬爇之。其风俗，不得以黄鱼彘肉相和食之，亦必震
死。是日，鸾凤持竹炭刀于野田中，以所忌物相和啖
之，将有所伺，果怪云生，恶风起，迅雷急雨震之。鸾凤
乃以刃上挥，果中雷左股而断。雷堕地，状类熊猪，毛
角肉翼，青色，手持短柄刚石斧，流血注然，云雨尽灭。
鸾凤知雷无神，遂驰赴家，告其血属曰：“吾断雷之股
矣，请观之。”亲爱愕骇，共往视之，果见雷折股而己又
持刀欲断其颈，啮其肉为群。众共执之曰：“霆是天上
灵物，尔为下界庸人，辄害雷公，必我一乡受祸。”众捉
衣袂，使鸾凤奋击，不得。逡巡复有云雷哀其伤者，和
断股而去。虽然，云雨自午及酉，涸苗皆立矣。遂被长
幼共斥之，不许还舍。于是持刀行二十里，诣舅兄家。
及夜，又遭霆震，天火焚其室，复持刀立于庭，雷终不
能害。旋有人告其舅兄向来事，又为逐出。复往僧室，
亦为霆震，焚爇如前，知无容身处，乃夜秉炬入于乳
穴嵌孔之处。后雷不复能震矣，三暝然后返舍。自后
海康每有旱，邑人即醵金与鸾凤，请依前调二物食
之。持刀如前，皆有云雨滂沱，终不能震。如此二十馀
年，俗号鸾凤为雨师。至大和中，刺史林绪知其事，召
至州，诘其端倪，鸾凤云：“少壮之时，心如铁石，鬼神雷
电，视之若无当者，愿杀一身，请苏万姓，即上元焉。能
使雷鬼敢骋其凶臆也。”遂献其刀于绪，厚酬其直。
《酉阳杂俎》成式“至德坊三从伯父。少时于阳羡家，乃
亲故也。夜遇雷雨，每电起，光中见有人头数十，大如
栲栳。”

柳公权侍郎尝见亲故说，“元和末，止建州山寺中，夜
半觉门外喧闹，因潜于窗棂中观之，见数人运斤造
雷车如图书者。久之，一嚏气忽斗暗，其人两目遂昏
焉。”

《宣室志》：唐长庆中，兰陵萧氏子以胆勇称，客游湘楚，
至长沙郡，舍于仰山寺。是夕独处撤烛，忽暴雷震荡
檐宇，久而不止。俄闻西垣下窣窣有声，萧恃膂力曾
不之畏。榻前有巨捶，持至垣下，俯而扑焉，一举而中
有声甚厉，若呼吟者，因连扑数十声，遂绝，风雨亦霁。
萧喜曰：“怪且死矣。”迨晓，西垣下睹一鬼极异，身尽青
伛，而庳有金斧木楔，以麻缕结其体焉。瞬而喘，若甚
困状。于是具告寺僧观之。或曰：“此雷鬼也，盖上帝之
使耳。子何为侮于上帝？祸且及矣。”里中人具牲酒祀之。俄而云气曛晦，自室中发，出户升天，鬼亦从去。既
而雷声又兴，仅数食顷方息，萧气益锐，里中人皆以
壮士名焉。

《酉阳杂俎》：处士周洪言，宝历中，邑客十馀人逃暑会
饮，忽暴风雨，有物坠如获，两目睒睒，众人惊伏床下，
倏忽上阶，历视众人，俄失所在。及雨定，稍稍能起，相
顾耳悉泥矣。邑人言“向来雷震，牛战鸟坠，邑客但觉
殷殷而已。”

《闻奇录》：“唐金州水陆院僧文净，因夏屋漏滴于脑，遂
作小疮，经年若一大桃。来岁五月后，因雷雨霆震，穴
其赘，文净睡中不觉，寤后唯赘痛，遣人视之如刀割，
有物隐处，乃蟠龙之状也。”

《唐国史补》：或曰：“雷州春夏多雷，无日无之。雷公秋冬
则伏地中，人取而食之，其状类彘。又云：与黄鱼同食
者，人皆震死。亦有收得雷斧、雷墨者，以为禁药。”
《岭表录异》：“雷州之西雷公庙，百姓每岁纳雷鼓雷车，
有以鱼彘肉同食者，立为霆震，皆敬而惮之。每大雷
雨后，多于野中得黳石，谓之雷公墨，叩之枪然，光莹
如漆”，又如霹雳处，或土木中得楔如斧者，谓之霹雳
楔。小儿佩带，皆辟惊邪。孕妇磨服为催生药，必验。
《投荒杂录》：唐罗州之南二百里至雷州，为海康郡。雷
之南濒大海，郡盖因多雷而名焉。其声恒如在檐宇
上。雷之北高亦多雷声，如在寻常之外，或阴冥云雾
之夕，郡人呼为“雷耕。”晓视野中，果有垦迹，有是乃为
嘉祥。又时有雷火发于野中，每雨霁，得黑石，或圆或
方，号“雷公墨。”凡讼者投牒，必以雷墨杂常墨书之，为
利。人或有疾，即扫虚室，设酒食，鼓吹旛盖，迎雷于数
十里外。既归，屠牛彘以祭，因置其门，邻里不敢辄入。
有误犯者为唐突，大不敬，出猪牛以谢之，三日又送
如初礼。

《酉阳杂俎》：“元稹在江夏，襄州贾堑有庄，新起堂上梁。
才毕，疾风甚雨。时庄客输油六七瓮，忽震一声，油瓮
悉列于梁上，一滴不漏。其年元卒。”

《集异记》：“唐太和间，濮州军吏裴用者，家富于财，年六
十二，病死。既葬旬日，霆震其墓，棺飞出百许步，尸柩
零落。其家即选他处重瘗焉，仍用大铁索系缆其棺。
未几，震如前，复选他处重瘗。不旬日，震复如前，而棺
柩灰尽，不可得而收矣。因设灵仪招魂以葬。”

《宣室志》：“唐东阳郡滨于浙江，有山周数百里，江水曲
而环焉，迁滞舟楫，人颇病之。常侍敬昕太和中出守
其山，一夕云物曛晦，暴风雷电，动荡室庐，江水腾溢，
莫不惶惑，迨晓方霁，人往视之，已劈而中分，相远数
百步，引江流直而贯焉。其环曲处悉填以石，遂无萦
绕之患。”

唐晋陵郡建元寺僧智空，本郡人，道行闻于里中，年
七十馀。一夕既阖关，忽大风，雷若起于禅堂，殷然不
绝。烛灭而尘坌晦黑且甚，檐宇摇震。瞿然自念曰：“吾
弃家为僧，迨玆四纪，暴雷如是，岂神龙有怒我者？不
然，有罪当雷震死耳。”既而声益甚，复坐而祝曰：“某少
学浮屠氏，为沙门迨五十馀年，岂所行乖于释氏教
耶？不然，且有黩神龙耶？设如是，安敢逃其死？傥不然，
则愿亟使开霁，俾举寺僧得自解也。”言竟，大声一举
若发，左右茵榻倾糜，昏霾颠悖，由是惊慑仆地，仅食
顷，声方息，云月晴朗。然觉有腥腐气，如在室内。因烛
视之，于垣下得一蛟，皮长数丈，血满于地，乃是禅堂。
北有槐，高数十寻，为雷震死，循理而“裂，中有蛟蟠之
迹焉。”

唐河东郡东南百馀里，有积水，谓之“百丈泓”，清澈纤
毫必鉴。在驿路之左，槐柳环拥，烟影如东，途出于此
者，乃为憩驾之所。太和五年夏，有徐生自洛阳抵河
东，至此水，困殆既甚，因而暂息，且吟且望。将午，忽闻
水中有细声，若蝇蚋之噪，俄而纤光发，其音稍响，輷
若击毂，其光如索而曳焉。生始异之，声久益繁，遂有
雷自波间起，震光为电，接云气至。旅次遽话其事，答
曰：“此百丈泓也，岁旱未尝不指期而雨。今旱且甚，吾
师命属官祷焉。”巫者曰：“某日当有甚雨。”果是日矣。
唐御史杨询美，居广陵郡，从子数人皆幼，始从师学。
尝一夕风雨，雷电震耀，诸子俱出户望，且笑且詈曰：
“我闻雷有鬼，不知鬼安在，愿得而杀之，可乎？”既而雷
声愈震，林木倾靡。忽一声轰然，若在于庑。诸子惊甚，
即驰入户，负壁而立，不敢辄动。复闻雷声，若天呵地
吼，庐舍摇动，诸子益惧。近食顷，雷电方息，天月清霁。
庭有大古槐，击拔其根而劈之。诸子觉两髀痛不可
忍，具告询美，命家僮执烛视之。诸髀咸有赤文，横布
十数，状类杖痕，似雷鬼之所为也。

《因话录》：唐进士郑翚，家在高邮，亲表卢氏庄近水邻
人数家，共杀一白蛇，未久忽大震雷雨发，数家陷溺
无遗，卢宅当中唯一家无恙。

《会昌解颐录》：《唐史》：无畏，曹州人也。与张从真为友。无
畏止耕陇亩，衣食窘困。从真家富，乃谓曰：“弟勤苦田
园，日夕区区，奉假千缗货易，他日但归吾本。”无畏忻然，赍缗江淮，父子射利，不数岁已富。从真继遭焚爇，
及罹劫盗，生计一空。遂诣无畏曰：“今日之困，不思弟
千缗之报，可相济三二百乎？”闻从真言，辄为拒捍。报
曰：“若言有负，但执券来从。”真恨怨填臆，乃归。庭中焚
香，泣泪诅之，言辞慷慨，闻者战栗。午后，东西有片黑
云骤起，须臾䨙雨，雷电兼至，霹雳一震，无畏遽变为
牛，朱书腹下云：“负心人。”史无畏经旬而卒。刺史图其
事而奉奏焉。

《唐诗纪事》：天复元年，帝为凤翔兵劫幸岐城。一日大
雷雨，牛马震死街西古槐殿东，鸱吻立碎。帝为诗云：
“只解劈牛兼劈树，不能诛恶与诛凶。”

《酉阳杂俎》：兴州有一处名雷穴，水常半穴，每雷声，水
塞穴流，鱼随流而出。百姓每候雷声，绕树布网，获鱼
无限。非雷声，渔子聚鼓于穴口，鱼亦辄出，所获半于
雷。时韦行规为兴州刺史时与亲故书说其事。
《番禺杂记》：村民凿山为穴，多品供雷，冀雷享之，名“雷
藏。”

《三水小牍》：“唐张应自荥阳被命至河内郡，涉九鼎渡，
所乘小驷，惊逸及北岸，视后足有物萦绕，状如大螾，
绛色，乃抽佩刀断于地，辄复相续，坚缩如白角栉，红
影若缕横络之，遂寘诸囊中。事毕而还，复渡河至平
阴，天景歊蒸，憩于园井，就之盥濯，因与园叟话之，取
角栉置盆水上，忽然黑气勃兴，浓云四合，狂电震霆”，
雨雹交下，食顷方霁，盆涸而栉已亡。

《玉堂闲话》：尉氏尉申文纬尝话顷以事至洛城南玉
泉寺，时盛夏，寺左有池，大旱，村人祈祷，未尝不应。池
之阳有龙庙，时文纬俯池而观，有物如败花，叶大如
盖，因以瓦砾掷之。僧曰：“切不可恐致风雷之怒。”申亦
不以介意。逡巡，白雾自水面起，才及山趾，寺在山上
石路七盘，大雨霆电震击，比至平地巳数尺，溪壑暴
涨。驴乘洎，仆夫随流漂荡，莫能植足。昼日如暮，霆震
不已。申之，口吻皆黑，怖惧非常。俄至一村，寻亦开霁，
果中伤寒病。将晓，有微汗，比明无恙。岂龙之怒，几为
所毙也？

长安西法门寺，乃中国伽蓝之胜地也。《如来》中指节
在焉。照临之内，奉佛之人，罔不归敬。殿宇之盛，寰海
无伦。僖、昭播迁，后为贼盗毁之，中原荡析。人力既殚，
不能复构，最须者材之与石。忽一夕，风雷骤起，暴澍
连宵。平晓，诸僧窥望，见寺前良材巨石，阜堆山积，亘
十馀里，首尾不断，有如人力置之。于是鸠集民匠，复
构精蓝。人谓“鬼神送来。”愈更钦其圣力。育王化塔之
事，岂虚也哉！

《北梦琐言》：伪蜀王氏彭王傅陈绚，尝为邛州临溪令，
县署编竹为藩而涂之，署久，泥忽陊落，唯露其竹。侍
婢秉炬而照，一物蟠于竹节中，文彩烂然，小蛇也。俄
而雷声隐隐，绚疑其乖龙，惧罹震厄，乃易衣炷香，抗
声祈于雷曰：“苟取龙，幸无急遽。”虽狂电若昼，自初夜
迨四更，隐隐不发，既发一声，俄然开霁，向物已失，人
无震惊。有若雷神，佑乎恳祷。

《稽神录》：“戊子岁旱，卢陵人龙昌裔有米数千斛粜。既
而米价稍贱，昌裔乃为文祷神冈庙，祈更一月不雨。
祠讫，还至路，憩亭中，俄有黑云一朵自庙后出，顷之
雷雨大至，昌裔震死于亭外。官司检视之，脱巾，于髻
中得书一纸，则祷庙”之文也。昌裔有孙婿，应童子举，
乡人以其事诉之，不获送考。

广陵孔目吏欧阳某者，居决定寺之前。其家妻小，遇
乱，失其父母。至是有老父诣门，使白其妻：“我汝父也。”
妻见其贫陋，不悦，拒绝之。父又言其名字及中外亲
族甚悉，妻竟不听。又曰：“吾自远来，今无所归矣。若尔，
权寄门下，信宿可乎？”妻又不从。其夫劝，又不可。父乃
曰：“去，吾将讼尔矣。”左右以为何讼耳，亦不介意。明日
午，暴风雨从南方来，有震霆入欧阳氏之居，牵其妻
至中庭，击杀之。大水平地数尺，邻里皆漂荡不自持。
后数日，欧阳之人至后土庙神座前，得一书，即老父
《讼女文》也。

庐山下卖油者，养其母甚孝谨，为暴雷震死。其母自
以无罪，日号泣于九天使者之祠，愿知其故。一夕，梦
绯衣人告曰：“汝子𢘆以鱼膏杂油中，以图厚利，且庙
中斋醮常用其油，腥气薰蒸，灵仙不降，其震死宜矣。”
母知其事，遂止。

江南军使苏建雄有别墅在毗陵，常使傔人李诚来
往检事。乙卯岁六月，诚自墅中回，至句容县西。时盛
暑赫日，持伞自覆。忽起大风，飞沙拔木，卷其伞盖而
去，惟持伞柄行数十步，雷雨大至，方忧濡湿，忽有飘
席至其所，因取覆之。俄而雷震地，道傍数家之中，卷
去一家屋室，向东北而去。顷之震其居，荡然，无复遗
者，老幼十馀，皆聚桑林中，一无所伤。舍前有足迹，长
三尺。诚又西行数里，遇一人求买所覆席，即与之。复
里馀后，遇一人求买所持伞柄，诚乃异之曰：“此物无
用，尔何为者？”乃买之。其人但求乞甚切，终不言其故，

霁，反失其女。姥号哭，乃求访诸邻里，相与寻之，不能
得。后月馀，复云雨昼晦。及霁，而庭中陈列筵席，有鹿
脯、干鱼、果实酒醢甚丰腆。其女盛服至，而姥惊喜持
之。女自言为雷师所娶，将至一石室中，亲族甚众，婚
姻之礼，一同人间。今使归返，而他日不可再归矣。姥
问：“雷郎可见得耶？”曰：“不可得。”留数宿，一夕，复风雨晦
冥，遂不可见矣。

江西村中雷震，一老妪为电火所烧，一臂尽伤。既而
空中有呼曰：“误矣。”即坠一瓶，瓶有叶如膏，曰：“以此傅
之即瘥。”妪如其言，随傅而愈。家人共议此神丹也，将
取藏之，数人共举其瓶，不能动，顷之复有雷雨，摄之
而去。又有一村人亦震死。空中人呼曰：“误矣，可急取
蚯蚓𢭏烂傅脐中当瘥。”如言傅之，乃苏。

道士范可保，夏月独游浙西甘露寺，出殿后门，将登
北轩，忽有人衣故褐衣自其傍入，肩帔相拂。范素好
洁，新衣恐污，心不悦。俄而牵一黄犬，又摩肩而出，范
怒形于色，褐衣回顾张目，其光如电，范始畏惧。顷之，
山下人至曰：“向者山上霹雳取龙，子闻之乎？”范固不
知也。

辛酉五月四日，有使过南康，县令胡侃置酒于县南
莲华馆水轩。忽有暴雨吹沙从南来，因手掩目，闻盘
中器物蔌蔌有声，若物飞过。良久，开目，见食器微反，
其银酒杯与杯之舟皆狭长。时东西影壁傍有大桐
树亦拔出，投于一里外，皆此风雨。常遥闻馆中迅雷，
而馆中初不闻也。胡亦无恙。

《九国志》：“吴柴再用为光州。一日大震雷，家人皆伏匿，
再用当户危坐不动，俄见有襦裤四人舁，再用坐败
床，出庭中。复大震，屋折，有龙出。”

《宋史卢多逊传》：“多逊累世墓在河南，未败前一夕，震
电尽焚其林木，闻者异之。”

《茅亭客话》：至道丙申岁夏五月，俳优人罗袂长有亲
戚居南郭井口庄，袂长晨往访之，时有庄民网获数
鱼，袂长取三头贯于伞中，时归至中路，天色晦冥，迅
雷急雨，林木皆倾，火光烛地，袂长恐鱼是龙也，弃之
田亩中，雷电益甚，惊惧投村舍避之，振栗不能自止，
俟其霁方归。来日迟明，村人将伞与鱼云：“夜来庄主
差某相寻，恐为雷雨所惊，见雷霹伞柄，取乖龙将去。
鱼与伞遭雷火所燎，拾得，今将归焉。”

《宋史查道传》：“道字湛然，以孝闻。母卒，绝意名宦，游五
台，将落发为僧，一夕，震雷破柱，道坐其下，了无怖色。
寺僧异之，咸劝以仕。端拱初，举进士高第。”

《茅亭客话》：端拱戊子岁夏六月，暴风雨雷震圣兴寺
罗汉院门屋，柱折，有三僧仆于地，身如燔灼之状。
话腴真庙朝寝殿侧有古桧，秀茂不群，名“御爱桧。”然
横碍殿檐，真皇意欲去之。一夕风雷转折其枝，时以
为瑞。

《环溪诗话》：来鹄，洪州人。咸平中，名振都下，然喜以诗
讪当路，为人所恶，卒不第。偶题云：“可惜青天好雷电，
只能驱趁懒蛟龙。”亦颇韵。

《墨客挥犀》：范仲淹守饶州，有书生上谒，自言饥寒。时
盛称荐福碑值千钱，范为打千本，纸墨已具。一夕雷
轰语曰：“有客打碑来荐福，无人骑鹤上扬州。”

《邵氏闻见录》：“仁宗时，一日天大雷震，帝衣冠焚香再
拜，退坐，静思所以致变者不可得。偶后苑匠作进一
七宝枕屏，遽取碎之。上敬天之威如此，其当太平盛
时，享国久长，宜矣。”

《罗湖野录》：赵清献公平居以北京天钵元禅师为方
外友，而咨决心法。暨收青州日，闻雷有省，即说偈曰：
“退食公堂自凭几，不动不摇心似水。霹雳一声透顶
门，惊起从前自家底。举头苍苍喜复喜，刹刹尘尘无
不是。中下之人不得闻，妙用神通而已矣。”

《梦溪笔谈》：“内侍李舜举家曾为暴雷所震，其堂之西
室，雷火自窗间出，赫然出檐，人以为堂屋已焚，皆出
避之。及雷止，其舍宛然，墙壁窗纸皆黔。有一木格，其
中杂贮诸器，其漆器银扣者，银悉镕流在地，漆器曾
不焦灼。有一宝刀极坚钢，就刀室中镕为汁，而室亦
俨然。人必谓火当先焚草木，然后流金石，今乃金石”
皆铄，而草木无一毁者，非人情所测也。《佛书》言：“龙火
得水而炽，人火得水而灭”，此理信然。人但知人境中
事耳，人境之外，事有何限，欲以区区世智情识，穷测
至理，不其难哉！

世人有得雷斧、雷楔者，云雷神所坠，多于震雷之下
得之，而未尝亲见。元丰中，予居随州，夏月大雷，震一
木，折其下乃得一楔，信如所传。凡雷斧多以铜铁为
之，楔乃石耳，似斧而无孔，世传雷州多雷祠在焉，其
间多雷斧、雷楔。按《图经》，雷州境内有雷擎二水，雷水
贯城下，遂以名州。如此则雷自是水名，言多雷乃妄
也。然高州有“电白县”，乃是邻境，又何谓也？

世传湖湘间因震雷，有鬼神书“谢仙火”三字于木柱
上，其字入木如刻，倒书之，此说甚著。近岁秀州华亭县亦因雷震，有字在天王寺屋柱上，亦倒书云：“高洞
杨鸦一十六人火令章。”凡十一字，内“令章”两字特奇
劲，似唐人书体，至今尚在，颇与“谢仙火”事同。所谓火
者，疑若队伍，若千人为一火耳。予在汉东时，清明日
雷震死二人于州守园中。胁上各有两字如墨，笔画
扶疏类柏叶，不知何字。

《括异志》：茅山有村儿牧牛，洗所著汗衫，曝于草上，牛
食草之际，并食其衫，疑邻儿窃之，其父怒曰：“生儿为
盗，将安用之？”即将儿投于水中。邻儿称冤呼天，才出
水，父复投之，俄大雷雨震死其牛，汗衫自牛口中出。
钱处士尝见一人谓曰：“‘尔天罚将及，可急告谢’。其人
曰：‘某平生无过，但昨日饮食不如意，弃于沟中’。钱曰：
‘是也，可急取食之’。”乃以水沃去其秽，俄雷电大震，钱
曰：“急并秽食之。”雷电果息。

惠州一媢，震死于市，胁下有朱书云：“李林甫以毒虐
弄权，帝命震死。”此女盖偃月公后身也。元和六年六
月某日。

《闻见近录》：荥州威远县民间忽有雷电入其舍，须臾
霆震，已而于其柱题曰“侯侯”二字，不知其何谓也。
《岳阳风土记》：华容令宅东北有老子祠，曰大皇观。门
之左右有二神像，道家所谓青龙白虎也。捏塑精巧，
非常人所能，形质甚大，可动摇，游观者往往验之以
为异。其实胎素中虚，如夹纻作也。祥符八年春二月
既望，雷震白虎。西北楹上有倒书“谢仙火”字，入木逾
分，字画遒劲，人莫之测。庆历六年，滕子京令摹而刻
之，问零陵何氏女，俗谓之何仙姑者，乃曰：谢仙火，雷
部火神也。兄弟二人，各长三尺，形质如玉，好以铁笔
书字。其字高下，当以身等，验之皆然。东南楹亦有“谢
仙”二字，逼近柱础，又不知何也。其后摹刻岳阳楼上。
元丰二年，岳阳楼火，土木碑碣悉为煨烬，惟此三字
曾无少损，至今尚存。谢仙火，与欧阳永叔所记大同
小异。永叔之说，恐得之传闻乎？

《南烬录》：章惇，徽宗时贬雷州司户，卒后钦宗北狩至
檀州，雷击民间一男子，背上朱书“贼臣章惇。”

《湖广通志》：宣和间，平江罗孝芬居侧有大柿树，雷折
之，火燎其文，成“罗状元”字，下有三点，人莫能测。明年
孝芬举甲科第三人，始悟其兆云。

《宋史赵汝愚传》：“汝愚父善应，字彦远，官终修武郎、江
西兵马都监。性纯孝，亲病，尝刺血和药以进。母畏雷，
每闻雷则披衣走其所尝。寒夜远归，从者将扣门，遽
止之曰：‘无恐，吾母露坐达明，门启而后入。家贫，诸弟
未制衣不敢制，已制未服不敢服。一瓜果之微，必相
待共尝之。母丧，哭泣呕血，毁瘠骨立，终日俯首柩傍’”，
闻雷犹起，侧立垂涕。

《祛疑说》：“向有行雷法者，以夜游艾纳数药，合而为香，
每烧则烟聚炉上，人身鸟翼，恍如雷神所至，敬向不
知其为药术也。”

《湖广通志》：绍兴初，汉阳军阳台市蔡氏女，年七岁，遭
雷震死，有文在背，若符篆然。识者读之曰：“唐相李林
甫七世娼，今生灭。”形凡十二字。襄阳道人黎大方尝
见之。

《鸡肋编》：沈存中《笔谈》载雷火镕宝剑而鞘不断，与王
冰注《素问》谓龙火得水而炽，投火而灭，皆非世情可
料。余守南雄州，绍兴丙辰八月二十四日视事。是日
大雷破树者数处，而福惠寺普贤像亦裂，其所乘狮
子，凡金所饰与像面悉皆销释，而其馀采色如故。与
沈所书盖相符也。

《老学庵笔记》：张真甫舍人，广汉人，为成都帅，盖本朝
得蜀以来所未有也。未至前旬日，大风雷，龙起剑南
西川门，揭牌掷数十步，外壤“南”字爪迹宛然，人皆异
之。真甫名震。或为之说曰：“元丰末，贡院火，而焦蹈为
首魁。当时语曰：‘火焚贡院状元焦’。无能对者，今当以
‘雷起谯门知府震’为对。”然岁馀，真甫以疾不起。方未
病时，府治堂柱生白芝三，谄者谓之“玉芝。”予按《酉阳
杂俎》，“芝白为丧。”真甫当之。

《西溪丛语》：毗陵古寺柱间，有雷神书字一行云：“石床
侯十三火人。”下有“绪月”二字。绪月见佛书。

《宋史刘伯正传》：“伯正为监察御史，有事于明堂，雷电
忽至，执事者鲜不离次。伯正立殿下，绅笏俨然，声色
不动，帝遂以大任期之。”

《癸辛杂识》：费洁堂伯恭云：“重庆受围之际，城外一山
极崄绝，有洞，洞口仅容一人，而其间可受数百人。于
是众竞趋之，复以土石窒其穴。时方初夏，一日忽天
雷雨，火光穿透洞中，飞走不定。其间有老者云：‘此必
洞中之人有雷霆死者。遂取诸人之巾，以竹各悬之
洞外，忽睹雷神于内取一巾而去，众遂拥失巾之人’”
出之洞外，即有神物挟之而去，至百馀步外，仆于田
中。其人如痴似醉，莫知所以然。及雷雨息，复往洞中
问之，但见山崩坏，洞中之人皆被压死，无一人得免
祸者，惟此失巾人获存耳。

也。庆历中，兄新构瓦屋三楹，所居前后植柳数百株。
一夕大雷电绕其居，折柳尽髡，乱击屋瓦。其夜邻家
闻门外语曰：“不孝之家，宜尽碎之。”明日视屋，无一片
得全。

《绍兴府志》：“宋莫起炎，山阴人。少习举子业，不利，乃绝
世，故著士服，更名洞，一号月鼎师。青城山徐无极及
南丰邹铁壁传：斩《勘雷书》，能召鬼神驱叱之。宝祐六
年，浙东大旱，绍兴守迎致之。起炎登坛暝目按剑，呼
雷神役之，即阴雾四起，震雷大雨。理宗作诗赐之。元
初，见世祖于内殿，世祖曰：‘雷可闻乎’？起炎即取袖中”
核桃掷地，雷应声发。又命请雨，雨随至。

《元史丘处机传》：“一日雷震，太祖以问处机，对曰：‘雷，天
威也。人罪莫大于不孝，不孝则不顺乎天，故天威震
动以警之。闻境内不孝者多，陛下宜明天威，以导有
众。太祖从之’。”

《农田馀话》：“至元间，得南国有总统者，发掘先宋江南
陵寝，其间金宝不可胜计。取梓宫中尸体，置于故宫
殿基上，建石塔压之以厌胜。江南人凡宗庙神主、人
民版籍，皆寘于下，高一十三丈，后有雷火自天而下，
破塔烟火焚经三日方止。”

《杭州府志》：“明洪武己酉，吴山三茅观雷击白蜈蚣，长
尺许，广可一寸，有楷书‘秦白起’三字。嘉靖十四年六
月，雷击徐氏圃中枣木树，中书‘右卫王通所’五字，馀
漶漫不可读。”

《湖广通志》：“熊天瑞，荆州人。率兵数万进攻广州，忽天
昼大雨如注，雷震其樯，舟不能进。天瑞惊惧，仰天祝
曰：‘若广州非予有，则天为霁，明当即日还师’。祝已，天
果霁。”

《云南通志》：明永乐间，赵州雷击死一人，朱批其背曰：
“木子唐朝一佞臣，罚他十劫在牛群。而今逃脱荒裔
外，霹雳来寻化作尘火烙字曰李林甫。”

《绍兴府志》：“明郦元真，诸暨人。幼学道术，年五十而术
通，能驱雷电。宣德间，过大部乡，宿农家。其家无烟而
火，沙石从空中下。元真书一符焚之，即有大雷，震死
一狐。”

《四川总志》：“王弼，华阳人，天顺进士。初知开化。豪民余
联勒夺人田土妻女，持府县短长，前令不能制，弼法
之。其党惧诛，火牛尾为厌胜，弼捕之急，乃夜持匕首
匿公廨，将以害弼，为雷震死。”

《湖广通志》：“虞庙前江边多巨石，其下潭水甚深，有崖
穴，或云有水怪，人多溺死者。柳应辰因谒庙识之，作
大书押字于石上。信宿风雨冥晦，雷雹大作，霹雳中
巨石两折，逾数日有毙鼋浮出，永人镌押字以记，今
名雷霹石。”

明成化中，宁远妇将娩妊，忽一物投产室中，伏床下，
高尺，有五色蓝，鹰嘴龙爪，而膊后有两翼如伏翼状。
举家骇异而雨甚急，趋状问巫，巫曰：“雷也，适下击恶
物，见秽恶不能起，速清秽不能去。”远近聚观者以千
数。或教以断新伞盛之，仍叠数桌阁其上，日数次清
秽，越三日乃去，家亦无恙云。

《松江府志》：“弘治己酉，顾草堂英营寿域于肇嘉浜上，
一夕雷雨大作，砖埴皆移于河南数十丈外，其铺砌
巧异，非人工可及。倒书白字一行，于华表柱上云：‘雷
部大将军石守信’。字画遒劲，有晋人笔意。”

《治世馀闻录》：弘治癸丑，蓟州守臣奏：“闰五月既望辰
巳之际，本州忽然昼晦，天雷迅烈，室庐撼动，风势狂
猛，瓦石皆飞，电光交掣，红紫夺目。见空中雷神无数，
形状不一，颜色难辨，皆披甲胄，各执兵械，或剑斧锤
凿，或枪刀旗戟，或缧泄枷锁，摄人起空中，移时复掷
下。其震死者，身体手足分裂异处，凡九人。又震牛十”
九头，亦皆身足分裂，复拔去舌。又在地震死者，人牛
复有十数摄上而复掷下者，八九十人皆无恙。皇天
震怒，诛谴惨烈，州人战栗骇陨，不知何以获罪于天
也。

李元阳《游皖山记》：皖山在潜山县中峰之顶，其平如
盘，土有异物十数，朱发人面，长喙而肉翅如画雷公
之状，晴天卧顶盘如人晒腹，樵者遇之，雷雹随至。
《四川总志叙州府》：范珠，字介庵，成化丙辰进士，浙江
道御史。嘉靖初，议大礼，诸臣廷谏，欲刑以锡蛇。珠解
衣裸体自纠，锡蛇伏谏曰：“陛下若纳臣言，则天下治，
不纳臣言则天下乱。”上怒，欲加刑，忽风雨暴至，雷击
锡蛇获免。

《番禺续志》：“‘嘉靖戊午七月，雷入乡宦知县冯继科宅
壕墙上正书其姓，右书其名’，三字分明，字外一无所
损。”

《珍珠船》，契丹臣庶每闻霹雳声，各相钩中指，止作唤
雀声，以为禳厌。

《广东通志》：明简云颠，不知何许人，状若风狂，善号召
风雷，驱役百鬼。与人游蒲涧，病日色太炎，谓曰：“卿无
苦，吾能令雷师张伞护窗，卿即瞑目为呼使状。”须臾，阴云如葆凝，坐上，四外日光如故。人或谓曰：“简师，汝何
以赠我？”则曰：“赠以雷公何如？”因以指画其掌，使紧握
曰：“望某方放之。”如其言，则震雷轰然。

《太平府志》：“十字圩民魏知名，暮渡遇雨，舟在对岸。正
皇遽间，忽二人操鱼舟至，许酬青蚨十五，实不携一
钱。将泊岸，遂出囊中粜谷金薄赏之。操舟疑其橐富
也，反荡之中流，知名虽疾呼，然暮雨绝无舟行者，遂
褫其衣，绳其肘，布勒其口眼弃水中，夺银去。知名于
水中脱去绳布，泳游至岸，时已漏下，且无衣，又距家”
二十里，不得归，见小室灯光，投之。室中妇姑二人，知
名语以故，欲纳知名。知名曰：“身无衣，不敢入，乞假裙
蔽体。”姑命妇掷青布衫与之，上下俱可掩也。知名曰：
“三日当谢，兼还衣。”明日，子归，取妇衣出质。妇告之故，
不信。母言之亦不信，遂捶其妇，坐以与人私，妇自经
死。又明日，知名担鸡豚挟衣至，其夫以梃击之几殒。
知名曰：“尔妇因我死，我岂避祸耶？然我即死，汝无益。
我有妇，年未三十，即以与尔，不则我尚有田四十馀
亩，售价偿汝再娶费，两惟所欲。”邻人议与银十二两，
知名曰：“我实蒙汝妇活命恩，汝诬致其死，欲与汝对
天誓诉，银不少吝。”拜诉未毕，空中片云起，即虩虩有
声。俄而轰然震，从空坠落二人，一人手握银，则操舟
者；一为缢死，妇已复苏。时祟祯十四年夏四月也。
《闲中古今录》：世儒论阴阳激而为雷，何神是？岂知一
物必有一神乎？许敬观，明州卫兵也，事母孝。一日拉
十兵鴐船贩私盐，至郡江北渡，忽霹雳一声，挈人船
上江岸十人皆震死，独敬观昏绝，中念“我死了，我母
靠谁？”即有人援之，去死所三丈地而甦，惟雷火燎发
半秃。雷之有神如此。

《云南通志》：“明徐道广，昆明人。幼从蒋日和学五雷法，
遂精其术。每戏书一符于小儿掌中，戒固握，僻地则
开，雷随掌出。群儿日求之，亦不以为异。